Adskillige politibiler og ambulancer blev lidt i otte sendt til stort færdselsuheld. Heldigvis var skaderne ikke så store som først frygtet.

Det lød heldigvis værre, end det var. Men meldingen hos Nordjyllands Politi lød på stort sammenstød på Ny Nibevej, hvor tre-fire biler var stødt sammen. Der blev derfor sendt fire ambulancer og flere patruljevogne til stedet, hvor det viste sig, at de tilskadekomne var i bedre stand end frygtet. Det oplyser vagtchef hos Nordjyllands Politi, Michael Elkjær. Der er endnu ingen forklaring på, hvorfor bilerne stødte sammen, men heldigvis er ofrene kun er lettere tilskadekomne. Vejen blev spærret, mens redningsfolkene arbejdede på stedet, men der er igen åbnet for passage.